kardosdrur/scandi-wiki huggingface dataset:
Anne Fortier

Anne Fortier (født 10. november 1971 i Holstebro) er en dansk / canadisk forfatter, som siden 2002 har været bosat i USA og Canada. Hun har udgivet romanerne Hyrder på bjerget (2005) og Juliet (2010, forlaget Random House), skrevet på engelsk og udgivet på dansk med titlen Julie (roman) (2010, forlaget Gyldendal).

Anne Fortier er student fra Struer Gymnasium, har læst idéhistorie på Aarhus Universitet, efterfulgt af en Ph.D. Hun er gift med canadieren Jonathan Fortier.

Romanen Juliet / Julie foregår i Siena i Italien er bygget på fortællingen om Romeo og Julie. Romanen angives at blive udgivet i 30 lande.

Referencer 
Anne Fortier's hjemmeside
Anne Fortier på Gyldendal.dk
Interview med Anne Fortier på Politiken.dk, 19. juni 2010
 

Personer fra Holstebro
Romanforfattere fra Danmark
Dansksprogede forfattere fra Danmark
Udskoling

Udskoling er en fælles betegnelse for grundskolens 7.-9. klassetrin. Ved den seneste ændring af uddannelsen til folkeskolelærer fra 2007 indførtes niveaudeling af fagene dansk og matematik, således at nogle studerende i særlig grad er specialiserede til undervisning af de større elever.

Folkeskolen
Mesterholdenes Europa Cup i håndbold 1983-84 (mænd)

Mesterholdenes Europa Cup i håndbold 1983–84 for mænd var den 24. udgave af Mesterholdenes Europa Cup i håndbold for mænd. Turneringen havde deltagelse af 24 klubhold, som sæsonen forinden var blevet nationale mestre, samt de vesttyske sølvvindere, eftersom det vesttyske mesterhold, VfL Gummersbach, automatisk var kvalificeret til turneringen som forsvarende mestre. Turneringen blev afviklet som en cupturnering, hvor opgørene blev afgjort over to kampe (ude og hjemme).

Turneringen blev vundet af Dukla Praha fra Tjekkoslovakiet, som i finalen over to kampe besejrede RK Metaloplastika fra Jugoslavien. Det samlede resultat af de to finaler blev 38-38 efter at begge kampe var blevet vundet af det respektive hjemmehold med 21-17. Dukla Praha vandt den efterfølgende straffekastkonkurrence med 4-2. Det var anden gang at HC Dukla Praha vandt Mesterholdenes Europa Cup – første gang var i sæsonen 1962-63.

Danmarks repræsentant i turneringen var BK Aarhus, som blev slået ud i 1. runde af BK-46 fra Finland, som vandt med 57-54 over to kampe.

Resultater

1/16-finaler

1/8-finaler

Kvartfinaler

Semifinaler

Finale

Kilder / eksterne henvisninger 
 World Handball Archive – Men Handball European Champions Cup 1984

Noter 

1983-84 (mænd)
Håndbold i 1983
Håndbold i 1984
Jenis av Rana

Jenis Kristjan av Rana (født 7. januar 1953 i Trongisvágur) er en færøsk læge og politiker fra det kristne parti Miðflokkurin. Efter lagtingsvalget 2019 blev han udenrigs- og kulturminister i Bárður á Steig Nielsens regering indtil den 8. november 2022, hvor en fyring kom et mistillidsvotum i forkøbet og lagmanden overtog hans områder.

Han er søn af Dánjal av Rana. Han arbejdede som lærervikar i Tvøroyri og Froðba i årene 1972–1974, men tog derefter lægeuddannelsen og blev uddannet cand.med. i 1983. Han har arbejdet som komunallæge i Tórshavn siden 1995. Han var formand for Hjálparlæknaráð Føroya (Færøernes assistentlægeråd) 1989–1995 og var i samme periode også bestyrelsesmedlem i Læknafelag Føroya (Færøerne lægeforening). Han er medlem av World Christian Doctors Network (WCDN). Jenis av Rana er dertil praktiserende prædikant.

Jenis av Rana var byrådsmedlem i Tórshavn 1993–1996. I Lagtinget har han repræsenteret Miðflokkurin siden 1994, indvalgt fra Suðurstreymoy frem til 2008 (hvor de hidtidige valgkredse blev afskaffet). I egenskab af lagtingsmedlem var han medlem af Nordisk Råd for Færøerene 2002–2004. Før stiftelsen af Miðflokkurin i 1992 var Jenis av Rana medlem af Kristiligi Fólkaflokkurin.

Hans politiske retorik er velkendt, idet den minder mest om den, som udøves i kirker eller missionshuse. Han er en af Færøernes mest socialkonservative politikere og er en ihærdig modstander af bl.a. fri abort og registreret partnerskab til homoseksuelle, idet han mener, at det er imod Guds vilje. Eksempelvis vakte det stor opsigt, da Jenis av Rana i sensommeren 2010 nægtede at deltage i en officiel middag med Islands statsminister, Jóhanna Sigurðardóttir, fordi hun lever i et homoseksuelt forhold, idet han mente, at en sådan deltagelse ville vise, at han støttede "en forening, som strider imod naturen og er fordømt af Biblen".

I 2022 udtalte han i den danske valgkamp til Folketinget, at han ikke kunne støtte en homoseksuel statsminister, hvor mange mente at han henviste til Det Konservative Folkepartis formand Søren Pape Poulsen. Dette førte til, at fik et mistillidsvotum og blev fyret.

Referencer 

Litteratur
 Løgtingið 150 – Hátíðarrit, bind 2 (2002), s. 342–343. (PDF )

Eksterne henvisninger 

 Jenis av Rana  hos Lagtinget 
 jenisavrana.fo 

Politikere fra Miðflokkurin
Lagtingsmedlemmer fra Færøerne
Kulturministre fra Færøerne
Læger fra Færøerne
Personer fra Suderø
Camille-Marie Stamaty

Camille-Marie Stamaty (født 23. marts 1811 i Rom, død 19. april 1870 i Paris) var en fransk pianist og komponist.

Stamatys far var græsk, moderen fransk. Fra 1830 studerede han hos Friedrich Kalkbrenner, og blev regnet for hans bedste elev. Fra Kalkbrenner lærte han teknikken med at bruge kraften i fingrene i stedet for underarmene, en teknik Stamaty underviste i senere. Han studerede også hos Felix Mendelssohn i Leipzig i 1836.

Stamaty led af reumatiske lidelser, og hans karriere som pianist var ujævn. I 1837 blev han udnævnt til professor i klaverspil i Paris, og havde talrige elever, blandt andre Camille Saint-Saëns og Louis Moreau Gottschalk.

Stamatys kompositioner er stort set glemt, men enkelte øvestykker for klaver kan stadig købes, framfor alt Le Rhytme des doigts: exercises types à l'aide du métronome, op 36.

Eksterne henvisninger 
Fremføring af Six Études caractéristiques op.33-1 på Youtube

Komponister fra Frankrig
Pianister fra Frankrig
Klassiske musikere fra Frankrig
Klassiske komponister
Klassiske pianister
Stanislav Manolev

Stanislav Manolev (på bulgarsk Станислав Манолев) (født 16. december 1985 i Blagoevgrad, Bulgarien) er en bulgarsk fodboldspiller, der spiller som højre back for Kuban Krasnodar. Tidligere har han repræsenteret Pirin Blagoevgrad og Litex Lovetj i sit hjemland samt PSV Eindhoven i Holland. Herudover var han også udlejet til engelske Fulham.

Landshold 
Manolev står (pr. 15. oktober 2013) noteret for 35 kampe for Bulgariens landshold. Han debuterede for holdet i 2008 i en VM-kvalifikationskamp mod Bosnien-Hercegovina.

Eksterne henvisninger 

 PSV.nl spillerinfo 
 Footballdatabase.eu spillerinfo

Fodboldspillere fra Bulgarien
Fodboldspillere fra PFC Litex Lovetj
Fodboldspillere fra PSV Eindhoven
Fodboldspillere fra Fulham F.C.
Personer fra Blagoevgrad
Friedrich Kalkbrenner

Friedrich Wilhelm Kalkbrenner, også Frédéric Kalkbrenner (7. november 1785 under moderens rejse mellem Kassel og Berlin – 10. juni 1849 i Enghien-les-Bains ved Paris) var en tysk-fransk pianist og komponist.

Biografi 
Kalkbrenner var søn af kordirigenten og komponisten Christian Kalkbrenner. Efter at Friederich med udmærkelse havde fuldført Conservatoire de Paris i fagene klaver og komposition, fortsatte han uddannelsen fra 1803 til 1804 i Wien. Her blev han hjulpet frem og fik undervisning af blandt andre Joseph Haydn, Johann Georg Albrechtsberger og Ludwig van Beethoven.

Hans karriere startede som klaverlærer og pianist i Paris, og fra 1818 fortsatte han med stor succes i denne løbebane i London. Omkring 1824 slog han sig ned i Paris og grundlagde en musikskole, overvejende beregnet for viderekomne studenter.

Kalkbrenners undervisningsmetode for klaver, som senere blev videreført af eleven Camille Stamaty, blev anerkendende omtalt af blandt andre Franz Liszt. Kalkbrenner var et af Frédéric Chopins idoler, og fik sandsynligvis nogle undervisningstimer af ham. Chopin dedikerede senere sin første klaverkoncert til Kalkbrenner.

Kalkbrenner blev på et tidspunkt partner i klaverfirmaet Pleyel, studerede pianokonstruktion og videreudviklede klaverteknikken. Mellem 1824 og 1833 blev han betragtet som den mest berømte pianist i verden.

Værk (udvalg) 
 Klaverkoncert nr. 1 d-moll op. 61 (1823)
 Klaverkoncert nr. 4 Ass-dur op. 127 (1835)
 Grande Sonate for klaver i F-dur op. 28
 Sonate i Ass-dur op. 177
 Grand Trio no. 1 for klaver, violin og cello i e-moll op. 7
 Grand Trio No. 2 for klaver, violin og cello i Ass-dur op. 14
 Tredje trio for klaver, violin og bass i B-dur op. 26
 Fjerde trio for klaver, violin og cello i D-dur op. 84
 Femte Grand Trio for klaver, violin og cello i Ass-dur op. 149
 Großes Quintett für Klavier, Klarinette, Horn, Violoncello und Kontrabass in a-Moll op. 81
 Großes Septett op. 132
 Les Charmes de la Walse op. 73
 Polonaise brillante i B-dur op. 55
 Introduktion und Rondino für Klavier over «Ahi! povero Calpigi» fra Salieris opera Tarare op. 78

Eksterne henvisninger 

 
 

Komponister fra Tyskland
Pianister fra Tyskland
Tyskere i 1800-tallet
Romantikkens komponister
Bogdan Lobonţ

Bogdan Ionuţ Lobonţ (født 18. januar 1978 i Hunedoara, Rumænien) er en tideligere rumænsk fodboldspiller, der spillede som målmand. 

Han har spillet for Corvinul Hunedoara, Rapid Bukarest, Ajax, Fiorentina og Roma.

Landshold 
Lobonţ står noteret for 86 kampe for Rumæniens landshold. Han debuterede for holdet i 1998, og har siden da repræsenteret sit land ved både EM i 2000 og EM i 2008. 

Han trak sig tilbage som professionel fodboldspiller den 5. juni 2018 og spillede sin sidste kamp for Rumænien i en 2-0 sejr i en venskabskamp mod Finland.

Eksterne henvisninger 

 Lobonţs egen hjemmeside
 

Fodboldspillere fra Rumænien
Fodboldspillere fra AFC Ajax
Fodboldspillere fra FC Dinamo Bucureşti
Fodboldspillere fra ACF Fiorentina
Fodboldspillere fra AS Roma
Fodboldspillere fra FC Rapid București
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2008
Mihai Neşu

Mihai Mircea Neşu (født 19. februar 1983 i Oradea, Rumænien) er en tidligere rumænsk fodboldspiller, der spillede som venstre back. Inden han satte støvlerne på hylden, spillede han for FC Utrecht. Før dette havde han sine første syv sæsoner som seniorspiller repræsenteret Steaua Bukarest.

Landshold 
Neşu står noteret for otte kampe for Rumæniens landshold. Han debuterede for holdet i 2005 i et opgør mod Elfenbenskysten.

Eksterne henvisninger 

 
 FCUtrecht.net spillerinfo

Fodboldspillere fra Rumænien
Fodboldspillere fra FC Utrecht
Rosemary Harris

Rosemary Harris (født 19. september 1927) er en engelsk skuespillerinde.

Film 
 Is Anybody There? (2009)
 Before the Devil Knows You're Dead (2007)
 Spider-Man 3 (2007)
 Being Julia (2004)
 Spider-Man 2 (2004)
 Spider-Man (2002) (som May Parker i denne og to andre sekvenser)
 Blow Dry (2001)
 The Gift (2000)
 Sunshine (1999)
 Hamlet (1996)
 Looking for Richard (1996)
 Death of a Salesman (1996)
 Tom & Viv (1994)
 The Bridge (1992)
 Crossing Delancey (1988)
 The Chisholms (1979 and 1980) as Minerva Chisholm
 The Boys from Brazil (1978)
 Holocaust (1978)
 Notorious Woman (BBC)
 A Flea in Her Ear (1968)
 Beau Brummell (1954)

Eksterne henvisninger 

 

Skuespillere fra England
Oscar-nominerede skuespillere
Blood of the Nations

Blood of the Nations  er Accepts 12. studiealbum. Albummet udkom den 20. august 2010. Det er musikgruppens første studiealbum siden Predator fra 1996 og det første album med Mark Tornillo. Det er det første album uden Udo Dirkschneider som forsanger siden Eat the Heat fra 1989. Det er desuden første gang i 26 år at guitaristen Herman Frank medvirker.

Spor 
 "Beat the Bastards" – 5:24
 "Teutonic Terror" – 5:13
 "The Abyss" – 6:53
 "Blood of the Nations" – 5:37
 "Shades of Death" – 7:32
 "Locked and Loaded" – 4:28
 "Time Machine" (bonus track) – 5:25
 "Kill the Pain" – 5:47
 "Rollin Thunder" – 4:54
 "Pandemic" – 5:36
 "New World Comin" – 4:50
 "No Shelter" – 6:04
 "Bucket Full of Hate" – 5:12

Musikere 
 Mark Tornillo – Vokal
 Wolf Hoffmann – Guitar
 Herman Frank – Guitar
 Peter Baltes – Bas
 Stefan Schwarzmann – Trommer

Album fra 2010
Ştefan Radu

Ştefan Daniel Radu (født 22. oktober 1986 i Bukarest, Rumænien) er en rumænsk fodboldspiller, der spiller som forsvarsspiller hos den italienske Serie A-klub S.S. Lazio. Han har spillet for klubben siden 2008. Før dette havde han startet sin seniorkarriere med fire sæsoner hos Dinamo Bukarest i sit hjemland.

Landshold 
Radu nåede i sin tid som landsholdspillere, startende i 2006 og sluttende i 2013, at spille 14 kampe dog uden at score nogle mål for Rumæniens landshold. Han debuterede for holdet i 2006 og var med i truppen til EM i 2008 i Schweiz og Østrig.

Eksterne henvisninger 
 [http://www.footballdatabase.eu/football.joueurs.stefan.radu.17775.en.html Footballdatabase.eu spillerinfo

Fodboldspillere fra Rumænien
Deltagere ved det europæiske mesterskab i fodbold 2008
Fodboldspillere fra FC Dinamo Bucureşti
Fodboldspillere fra SS Lazio
Hans Momsen

Hans Momsen (født 23. oktober 1735 i Fartoft, død 13. september 1811 smst.) var en dansk-nordfrisisk matematiker og astronom. 

Momsen var autodidakt og viste stor interesse for blandt andet matematik og astronomi. Selv om han ikke rådede over en universitære uddannelse, virkede han som anerkendt matematiker, mekaniker, landmåler, kartograf og digegreve. Han byggede blandt andet en række astronomiske instrumenter, konstruerede et solur og hjalp med at bygge et orgel i sin hjembys kirke. Soluret kan endnu i dag ses ved indgangen til kirken. Han underviste også begavede børn i omegnen i matematik. En af hans elever blev senere professor i København. Momsen ansås i sin tid som polyhistor. Han fungerede i denne henseende også som forbillede for den litterære figur Hauke Haien i Theodor Storms novelle Skimmelrytteren. Momsens bibliotek omfattede cirka 600 bøger i dansk, tysk, nederlandsk, engelsk, fransk og latinsk sprog. Hans modersmål var nordfrisisk.

Nordfriseren Momsen opnåede stor anseelse både som matematiker og konstruktør. Nordfrislands kreds har den i 1986 stiftede nordfrisiske kulturpris opkaldt efter ham.

Eksterne links 
 Hans-Momsen-Preis  
 Hans Momsen Gesellschaft 

Personer fra Nordfrisland
Matematikere fra Danmark
Astronomer fra Danmark
Danskere i 1700-tallet
Danskere i 1800-tallet
EURO 2012 Kvalifikation, Gruppe A

UEFA EURO 2012 Kvalifikation, Gruppe A er første gruppe ud af ni, i kvalifikationen til Europamesterskabet i fodbold 2012 i Polen/Ukraine.

Gruppen

Kampprogram

Målscorere
9 mål
 Miroslav Klose

6 mål
 Mario Gómez

5 mål

 Mesut Özil

 Marvin Ogunjimi

4 mål

 Marko Arnautović

 Arda Turan

3 mål

 Timmy Simons
 Lukas Podolski

 Thomas Müller
 André Schürrle

 Burak Yılmaz

2 mål

 Martin Harnik
 Marc Janko
 Franz Schiemer
 Rauf Aliyev

 Vagif Javadov
 Vüqar Nadirov
 Marouane Fellaini
 Daniel Van Buyten

 Jelle Vossen
 Axel Witsel
 Sergey Gridin
 Hamit Altıntop

1 mål

 Erwin Hoffer
 Andreas Ivanschitz
 Zlatko Junuzović
 Roland Linz
 Sebastian Prödl
 Ruslan Abishov
 Murad Hüseynov
 Rashad Sadygov
 Mahir Shukurov

 Nacer Chadli
 Eden Hazard
 Vincent Kompany
 Nicolas Lombaerts
 Jan Vertonghen
 Holger Badstuber
 Mario Götze
 Bastian Schweinsteiger
 Heiko Westermann

 Ulan Konysbayev
 Kairat Nurdauletov
 Sergei Ostapenko
 Vitali Yevstigneyev
 Hakan Balta
 Gökhan Gönül
 Nihat Kahveci
 Semih Şentürk

1 selvmål

 Rashad Sadygov (i kampen mod Tyskland)

 Arne Friedrich (i kampen mod Østrig)

Kvalifikation, Gruppe A
Fodbold i 2010
Fodbold i 2011
Knud Porse

Knud Porse (død 30. maj 1330) var hertug af Samsø, Halland og Dansk-Estland.

Knud Porse var en dansk adelsmand, som var svensk rigsråd fra 1318 til 1321. I 1321 blev han svensk høvedsmand i Varbjerg i Nørrehalland. Lensmand i Nørrehalland var hertuginde Ingeborg Haakonsdatter, der var mor til kong Magnus Eriksson af Norge og Sverige. Sammen med Ingeborg ledede han i 1322 et felttog mod Skåne. Men både det norske og det svenske rigsråd bekæmpede den politik.

Herefter tog han til Danmark, hvor han sluttede sig til oprøret mod Christoffer 2.. Under et rigsmøde på Fyn i 1327 blev han udnævnt til hertug af Halland og Samsø af den nye konge, Valdemar 3.
Et år senere kunne han i kraft af sin nu fyrstelige stand gifte sig med Ingeborg Haakonsdatter. I 1329 forlenedes han med hertugdømmet Estland.

Ekstern henvisning 
 Knud Porse i Den Store Danske Encyklopædi

Danskere i 1300-tallet
Hertuger fra Danmark
Personer i Dansk Biografisk Leksikon
Knud
Hertuger af Halland
Nations Cup (Fodbold)

Nations Cup  (også kaldet 4 Associations' Tournament eller Celtic Cup) er en international fodboldturnering med deltagelse af A-landsholdene fra Nordirland, Irland, Skotland og Wales. Turneringen blev oprindeligt foreslået af daværende nordirske manager Lawrie Sanchez i 2006. Football Association of Wales mener, at England kan deltage på et senere tidspunkt, hvis de kan overbevises om, at der er "praktiske løsninger" på problemer som for mange kampe.

Den 12. august 2010 blev det meddelt, at turneringen vil blive sponsoreret af bryggeri Carling, og vil derfor blive kendt som Carling Nations Cup.

Format 
Nations Cup vil blive opbygget som en round robin-turnering med en enkelt kamp mellem hvert hold, hvilket resulterer i i alt seks kampe i hver af turneringerne. Tre af de involverede hold (Wales, Skotland og Nordirland) konkurrerede tidligere i den nu hedengangne britiske Home Championship, sammen med England. 

Turneringen skulle starte i 2009, men blev forsinket indtil 2011 på grund af at kvalifikationskampene til VM allerede var på plads. Ifølge det foreslåede format, vil der blive spillet i februar og maj, med placeringen af turneringen roterende på en turnering-til-turnering basis. Den første turnering med de fire hold er planlagt til at blive spillet i Dublin i 2011.

Noter 

Fodbold i Storbritannien
Fodbold i Irland
Etableret i 2011
Nilkrokodille

Nilkrokodille (Crocodylus niloticus) er en af 4 arter krokodiller i Afrika, og den næststørste af arterne. Nilkrokodillen findes i det meste af Afrika syd for Sahara, og på øen Madagaskar. Nilkrokodillen kan blive op til 6.50 m lang og veje 1100 kg, De største eksemplarer er blevet målt i Tanzania og var 6,45 m lange og vejede 1090 kg.

Nilkrokodillen er et af de dyr på jorden med den kraftigste bidestyrke. Den bider med 3500 kg/cm². Til sammenligning er menneskets bidestyrke på 105 kg/cm².

Kilder og eksterne henvisninger 

Krokodiller
Krybdyr fra Afrika
Kalcedon

Kalcedon er et mineral, der ligesom kvarts består af kiselsyreanhydrid (SiO2) og i det væsentlige forholder sig som en yderst fintrådet eller tæt varietet af kvarts; dog er kalcedontrådene optisk negative, ligesom også kalcedonen i andre fysiske forhold er noget afvigende fra kvartsen. Den typiske kalcedon er halvgennemsigtig eller gennemskinnende, hvidliggrå, sjældnere brun eller blålig og forekommer som skorper og drypsten på sprækker og i hulrum i vulkanske bjergarter, især på Færøerne og Island. Farvede varieteter af kalcedon er karneol med smuk, gullig rød indtil rød farve og sarder, som er brun, men ved gennemfaldende lys blodrød; begge fås især fra arabiske lande og Indien; endvidere chrysopras (æblegrøn, fra Kosemiitz i Schlesien) og plasma (grøn, fra Kina og Indien). Disse varieteter slibes alle til kaméer, perler og smågenstande af forskellig art og var i oldtiden eftertragtede. 

Også agat, heliotrop og onyx består væsentlig af kalcedon.

Eksterne henvisninger 

Kvartsvarianter
Nations Cup 2011

2011 Nations Cup (også kendt som 4 Associations' Tournament eller Celtic Cup) er bliver den første udgave af en round-robin fodboldturnering mellem landshold i Nordirland, Irland, Skotland, og Wales. Det er planlagt til at finde sted i Dublin i februar og maj 2011.

Stilling

Kampe 
Den første runde med to kampe er planlagt til den 8. og 9. februar 2011 i Dublin på Aviva Stadium. 

Anden og tredje kamp for holdene er planlagt til at finde sted i ugen der begynder den 23. maj 2011 i Dublin på Aviva Stadium.

Fixtures

Irland v Wales

Nordirland v Skotland

Irland v Nordirland

Wales v Skotland

Wales v Nordirland

Irland v Skotland

Målscorere 
1 mål:

  Kris Commons
  Damien Duff
  Keith Fahey
  Darron Gibson
  James McArthur
  Kenny Miller

Noter 

Fodbold i Irland
Fodbold i 2011
Årets fodboldspiller i Portugal

Årets fodboldspiller i Portugal er en pris, der udgives hvert år til en spiller i den portugisiske liga. Prisen kåres af det Portugisiske fodboldforbund. Mellem 1970 til 2000 blev den tildelt den bedste portugisiske spiller i både udenlandske ligaer og den portugisiske liga. Siden 2001 er den kun blevet tildelt de bedste portugisiske fodboldspillere i den portugisiske liga.

Fodboldpriser
Güntersberg

Güntelberg eller Gyntelberg er en nulevende dansk uradelsslægt, der er indvandret fra Pommern til Norge omkring 1500 og siden til Danmark.

Slægtens først kendte mand i Danmark er Eskild Jensen Güntelberg, der var gift med Mette Kruckow. Han var fader til Jens Eske Güntelberg, der i 1583 nævnes som ejer af Simondrop og var gift med Kirsten Mogensdatter Lille (Baden). Han var fader til provst Eski (Eske) Jensen Gyntelberg efterlod to sønner, Nicolai (Niels), der var Rigets Bygmester, og Claus, schoutbynacht og overekvipagemester. På førstnævntes andragende har kong Frederik III ved åbent brev af 1. august 1660, med Danmarks Riges Raads vilje og samtykke, stadfæstet, at Nicolai Gyntelberg og ægte afkom henregnes til den adelige stand. Men han døde uden at efterlade afkom.

Schoutbynacht Claus Eskesen Güntelberg (1639-1711) var gift: 1. gang med Elisabeth Sophie Swane (død 1697), 2. gang med Berte Marie Bacher (død 1722). Hans søn, Christian de Güntelberg (1688-1749), kommandør i Søetaten, blev gift: 1. gang 1715 med Amalie Wilken (død 1723), datter af oberst Wilken, 2. gang 1725 med Kirstine Cathrine Rabe, datter af admiral Peter Rabe. Blandt børnene var kommandørkaptajn Peter Güntelberg (1728-1780). Hans søn af 2. ægteskab, Henrik Güntelberg (1740-1817), også kommandørkaptajn, blev gift 1790 med Marie Elisabeth de Klöcker (1765-1804), datter af etatsråd Herman Lengercken de Klöcker. Deres søn, Carl Herman Frederik (1791-1842, har af ægteskabet med Louise Kirstine Kretschmer (1800-1828), efterladt afkom.

Ved kgl. åbent brev af 17. marts 1876 blev efter ansøgning fra kaptajn Aldo Friedrich Wilhelm Roller Güntelberg (1819-1891), overintendant og Ridder af Dannebrog, de her i landet værende agnatiske descendenter af den i året 1711 afdøde overekvipagemester Claus Eskesen Güntelberg anerkendte som henhørende til den danske adelsstand.

Eksterne henvisninger/kilder 
 Beskrivelse i Dansk Adelskaldender 1878
 Danmarks Adels Aarbog. København, 1941, s. 11–22

 
Adelsslægter fra Danmark
Adelsslægter fra Pommern
Bogfabrikken

A/S Bogfabrikken var et dansk forlag, der blev grundlagt i 1986 at en gruppe personer med tilknytning til de danske tegneserieudgivere, Carlsen og Interpresse.

Forlaget har igennem tiden udgivet indenfor de fleste genrer, især tegneserier, børne- og ungdomsbøger, fantasy og science fiction, samt diverse faglitteratur.

Historie 
Forlaget blev grundlagt i 1986 af Jens Peder Agger. I 90'erne blev det berømt for at udgive en række erotiske tegneserier for voksne. I nyere tid har udgivelserne koncentreret sig om diverse comics tegneserier, bl.a. Lars Hornemans Rumvælling, Will Eisners The Spirit, Modesty Blaise-album, Poeten og Lillemor.

Efter udelukkende at have udgivet oversat litteratur i mange år, forsøgte forlaget sig kortvarigt med original dansk fantasy i løbet af 2010. Det blev dog kun til en enkelt udgivelse, inden A/S Bogfabrikken lukkede ned i november 2011.

Eksterne kilder/ henvisninger 
 Bogfabrikkens officielle hjemmeside 
 Bogfabrikken på ComicWiki
 SAXO.com's oversigt over Bogfabrikkens udgivelser

Note 

Etableret i 1986
Forlag fra Danmark
Hitler Superstar

Hitler Superstar er en dansk musical fra 1974 instrueret af Ernst Bruun Olsen, og med Buster Larsen i rollen som Adolf Hitler. Musikken er arrangeret og dirigeret af Ib Glindemann.

Medvirkende 
 Poul Glargaard – Betjent
 Jørgen Kiil – Betjent
 Buster Larsen – Adolf Hitler
 Henning Moritzen – Preben Guldløwe
 Allan Mortensen – Ung mand
 Elisabeth Nørager – Ung pige
 Lise Ringheim – Eva Braun
 Birte Tove – Poula Nielsen

Eksterne henvisninger 
 
 Hitler Superstar  på Bonanza
Danske film fra 1974

Tv-film fra Danmark
Musicals fra Danmark
Musicals fra 1974